I tre ud af Nordjyllands 11 kommuner er ambulancen for lang tid om at nå frem til patienten. Alligevel er regionsrådsformand Ulla Astman (S) tilfreds, skriver Nordjyske. - Det var naturligvis glædeligt at se, at Falck i alle perioder overholdt den maksimale gennemsnitlige responstid på ni minutter og 12 sekunder for ambulanceudrykning i regionen samlet set, men flere medlemmer ønsker en mere detaljeret opgørelse af tallene, siger hun til avisen. Den maksimale, gennemsnitlige responstid er ni minutter og 12 sekunder, og det er altså ikke i alle kommuner, at Falck kan leve op til det krav. I Jammerbugt Kommune blev der i oktober brugt ni minutter og 38 sekunder i gennemsnit, i Rebild var det tal 10 minutter og 30 sekunder, men Vesterhimmerlands Kommune skulle bruge 10 minutter og 40 sekunder.

Referat:
I tre kommuner bruger ambulancen mere end ni minutter og 12 sekunder til at nå frem til patienten.